wickkiey/tamil-wikipedia-chunked huggingface dataset:
# கே. வி. விஜயதாஸ்

**கே. வி. விஜயதாஸ்** (*K. V. Vijayadas*) (25 மே 1959 - 18 சனவரி 2021) என்பவர் இந்திய அரசியல்வாதி. இவரது தந்தையின் பெயர் கே. வேலாயுதன் ஆகும். 1975 ஆம் ஆண்டில் இந்திய மாணவர் சங்கத்தில் (கேரளா) இணைந்ததன் மூலம் தனது அரசியல் வாழ்வைத் தொடங்கினார். இவர் 2011 மற்றும் 2016 ஆகிய ஆண்டுகளில் கேரள சட்டமன்றத் தேர்தல்களில் போட்டியிட்டு கோங்காடு சட்டமன்றத் தொகுதியிலிருந்து தேர்ந்தெடுக்கப்பட்டார். 2016 கேரள சட்டமன்றத் தேர்தலில் விஜயதாஸ் 60790 வாக்குகள் பெற்று பந்தளம் சுதாகரனை 13271 வாக்குகள் வித்தியாசத்தில் தோற்கடித்தார். மிச்சபூமி வேலைநிறுத்தத்தில் பங்கேற்றதற்காக அவர் 13 நாட்கள் சிறையில் இருக்க வேண்டியிருந்தது. CPIM பாலக்காடு மாவட்டக் குழு உறுப்பினராகவும், பாலக்காடு மாவட்ட ஊராட்சியின் முதல் தலைவராகவும் பணியாற்றினார். இந்தியாவிலேயே முதன்முறையாக ஒரு மாவட்ட பஞ்சாயத்து மூலம் மின்சாரம் தயாரிக்க கல்லடிகோட்மீன்வல்லம் திட்டம் கொண்டு வரப்பட்டது. சிக்கலான புவியியல் அமைப்பைக் கொண்ட கோங்காடின் வளர்ச்சிக்காக பல திட்டங்கள் செயல்படுத்தப்பட்டுள்ளன. உடல்நலக் கோளாறுகள் காரணமாக அவர் 18 ஜனவரி 2021 அன்று திருச்சூர் மருத்துவக் கல்லூரியில் காலமானார்.
# சபி பரம்பில்

**சபி பரம்பில்** (*Shafi Parambil*) (பிறப்பு 12 பிப்ரவரி 1983) ஒரு இந்திய அரசியல்வாதியும், 14வது கேரள சட்டமன்ற உறுப்பினரும் ஆவார். இந்திய தேசிய காங்கிரசுகட்சியைச் சேர்ந்த இவர் இவர் பாலக்காடு சட்டமன்றத் தொகுதியை பிரதிநிதித்துவப்படுத்துகிறார்.  
பரம்பில் கேரள மாணவர் ஒன்றியத்தின் உறுப்பினராக அரசியல் வாழ்க்கையைத் தொடங்கினார். கல்லூரியில் படிக்கும் போது, கேரள மாணவர் ஒன்றிய அலுவலகப் பொறுப்பாளராகவும், கல்லூரி ஒன்றியத்தின் பொதுச் செயலாளராகவும் இருந்தார். பரம்பில் 2007 இல் மாநில பொதுச் செயலாளராகவும், 2009 இல் மாநிலத் தலைவராகவும் ஆனார்.  
2011, 2016 மற்றும் 2021 ஆகிய ஆண்டுகளில் கேரள சட்டமன்றத்திற்கு மூன்று முறை தேர்ந்தெடுக்கப்பட்டார். 2017 இல், இந்திய இளைஞர் காங்கிரசின் பொதுச் செயலாளராக ஆனார். பின்னர் ஓராண்டு கழித்து இப்பதவியிலிருந்து விலகினார். தற்போது இந்திய இளைஞர் காங்கிரசின் மாநில தலைவராக உள்ளார். 2021 கேரள சட்டப் பேரவைத் தேர்தலில் ஈ. சிறீதரனை 3480 வாக்குகள் வித்தியாசத்தில் தோற்கடித்தார்.
# சபி பரம்பில்

## சொந்த வாழ்க்கை

சபி, 1983 பிப்ரவரி 12 அன்று காரக்காட்டில் ஷானவாஸ் பரம்பில் மற்றும் மைமூனா ஷானவாஸ் ஆகியோருக்கு மகனாகப் பிறந்தார். வணிக மேலாண்மையில் முதுநிலைப் பட்டதாரியான இவர் அஷீலா என்பவரை மணந்தார். தம்பதியருக்கு ஒரு மகள் உள்ளார்.
# வேளாண் புவியியல்

**வேளாண் புவியியல்** *(Agrogeology)* என்பது வேளாண் கனிமங்களின் தோற்றமும் பயன்பாடுகளும் பற்றிப் படிக்கும் புலமாகும். மிந்தக் கனிமங்கள் வேளாண்மை, தோட்டக்கலைத் தொழில்களுக்கு மண்வளம் பெருக்கவும், உரவளம் தரவும் இன்றியமையாத தாவர ஊட்டச் சத்துகளாகும். வேளாண் புவியியல் என்பது மண்வளம், செழிப்பு சார்ந்து புவியியலை வேளாண்மைச் சிக்கல்களுக்குப் பயன்படுத்தும் புலமைப் பிரிவாகும். இப்புலம் புவியியல், மண் அறிவியல், உழவியல், வேதியியல் ஆகிய புலங்களின் கூட்டுத் துறையாகும். இதன் ஒட்டுமொத்த நோக்கம், மண்ணின் வேதியியல், இயல் கூறுகளை மேம்படுத்த, புவிசார் வளங்களை வேளாண் விளைச்சலுக்குப் பயன்படுத்துவதாகும்.
# கே. கிருஷ்ணன்குட்டி

**கே. கிருஷ்ணன்குட்டி** *(K. Krishnankutty)* (பிறப்பு 13 ஆகத்து 1944) என்பவர் ஒரு இந்திய அரசியல்வாதி மற்றும் கேரள அரசின் தற்போதைய மின்சாரத்துறை அமைச்சரும் ஆவார். இவர் கேரள அரசின் சிற்றூர் சட்டமன்றத் தொகுதி சட்டமன்ற உறுப்பினரும் முன்னாள் கேரள நீர்வளத்துறை அமைச்சரும் ஆவார். இவர் தனது அரசியல் வாழ்க்கையை இந்திய தேசிய காங்கிரசில் தொடங்கினார். 1969 ஆம் ஆண்டில் கேபிசிசி உறுப்பினராக ஜனதா தளத்தில் இணையும் வரை தொடர்ந்தார். இவர் கேரளா கூட்டுறவு இயக்கத்தின் தீவிர ஆதரவாளர் ஆவார். இவர் இதற்கு முன்பு பெருமாட்டி சேவை கூட்டுறவு வங்கியின் தலைவராகவும், பாலக்காடு மாவட்ட கூட்டுறவு வங்கி மற்றும் கேரள மாநில கூட்டுறவு வங்கியின் இயக்குனராகவும் பொறுப்பு வகித்துள்ளார்.  
இவர் கேரளாவின் மதசார்பற்ற ஜனதா தளத்தின் மாநிலத் தலைவராக இருந்தார்.  
இவர் குஞ்சுகுட்டி மற்றும் ஜானகி ஆகியோருக்கு பெருமாட்டியில் உள்ள எழுத்தாணியில் 1944 ஆம் ஆண்டு ஆகத்து 13 ஆம் நாள் பிறந்தார். இவர் தட்டாமங்கலத்தில் அரசு எஸ். எம். உயர்நிலைப் பள்ளியில் 8 ஆம் வகுப்பினை முடித்தார்.
# யூ. ஆர். பிரதீப்

**யூ. ஆர். பிரதீப்** (*U. R. Pradeep*) என்பவர் ஒரு இந்திய அரசியல்வாதி ஆவார். இவர் தற்போதைய கேரள சட்டப்பேரவையின் சேலக்கரை சட்டமன்றத் தொகுதியின் உறுப்பினர் ஆவார்.இவர்மார்க்சிஸ்ட் இந்திய கம்யூனிஸ்ட் கட்சியைச்சேர்ந்தவர். இவர் கேரள மாநில பட்டியல் சாதிகள் மற்றும் பழங்குடியினர் மேம்பாட்டுக் கழகத்தின் தலைவரும் ஆவார்.
# மக்கள் ஜனநாயகம் (மார்க்சியம்-லெனினியம்)

**மக்கள் ஜனநாயகம்** என்பது மார்க்சிய-லெனினியத்தின் தத்துவார்த்த கருத்தாக கருதப்படுகிறது. இந்த தத்துவத்தின் வளர்ச்சி பெருவாரியாக இரண்டாம் உலகப்போருக்கு பிறகே வளர்ச்சி கண்டது.
# மக்கள் ஜனநாயகம் (மார்க்சியம்-லெனினியம்)

## வரலாறு

**ஜார்ஜ் லூகஸ்** என்பவர் முதன் முதலில் ஜனநாயக குடியரசை செயல்படுத்த முன்வந்தவர்கள் கம்யூனிஸ்டுகளே என்று 1929-ல் வெளியான தன்னுடைய **ப்ளம் தீஸிஸ்** -ல் பரிந்துரைத்துள்ளார். இரண்டாம் உலகப்போரின் முடிவில் சோவியத் ஒன்றியத்தைச் சேர்ந்த ஜோசப் ஸ்டாலின், அனைத்து கிழக்கு ஐரோப்ப கம்யூனிஸ்ட் கட்சிகளும் மக்கள் ஜனநாயகத்திற்கு ஆதரவாக இருக்க வேண்டும் என அறிவித்தார். நாஸி ஜெர்மணி கிழக்கு ஐரோப்பாவில் தோல்விகண்ட பிறகு மார்க்ஸிச-லெனினிய கோட்பாட்டாளர்கள் சோசியலிஸத்தை சோவியத் சிகப்பு படையின் உதவியுடன் அமைதியான முறையில் அங்கு பரப்ப ஆரம்பித்தார்கள். பல கிழக்கு ஐரோப்ப நாடுகளில் கம்யூனிஸ்டுகள் நேரடியாக ஆட்சிக்கு வரவில்லை, மாறாக பல முற்போக்குக் கட்சிகளுடன் சேர்ந்து பணியாற்றினர். மற்ற ஐரோப்ப மாநிலங்கள், தொழிலாளர்களாலோ அல்லது பொதுவுடைமைக் கட்சிகளாலோ ஆட்சிசெய்யப்பட்டன. இதுபோல மா சே துங், **அனைத்துவர்க்க ஜனநாயகம்** என்று ஒரு கருத்தை 1940ல் *On New Democracy* என்ற கட்டுரை மூலம் முன்வைத்தார்.
# மக்கள் ஜனநாயகம் (மார்க்சியம்-லெனினியம்)

## கருத்து

மக்கள் ஜனநாயக செயல்பாடு ஆரம்ப நிலையில் பாட்டாளிவர்க்க சர்வாதிகாரத்தின் வெளிப்பாடு போல தோன்றினாலும், விவசாயிகள், சிறுமுதலாளிகள் போன்ற வர்க்கங்களும் இதில் கலந்துகொள்ள அனுமதிக்கப்பட்டனர். மக்கள் ஜனநாயகத்திற்கும், சோவியத் ஜனநாயகத்திற்கும் இருக்கின்ற வித்தியாசமே, சோவியத் ஒன்றியத்தை மாபெரும் தொழிலாளர் ஜனநாயக கூட்டமைப்பாக பிரதிபலித்தது.  
**A Dictionary of Scientific Communism** எனும் புத்தகத்தில் மக்கள் ஜனநாயகத்தைப் பற்றி இவ்வாறு எழுதப்பட்டுள்ளது :-
<blockquote>
மக்கள் ஜனநாயகம் என்பது ஐரோப்ப மற்றும் ஆசிய நாடுகளில் 1940-ல் ஏற்பட்ட பிரபல ஜனநாயக புரட்சி மூலம் நிறுவப்பட்டது. ஏகாதிபத்தியம் வலுவிழந்த நிலையில், சோசலிசத்தை மற்ற நாடுகள் ஏற்றுக்கொண்ட சமயத்தில் இந்த கருத்து பரவ ஆரம்பித்தது. சோசலிச மாறுபாடு ஒவ்வொறு நாடுகளின் சூழ்நிலைக்கேர்ப்ப அமைக்கப்பட்டதனால், மக்கள் ஜனநாயகமும் அதுபோலவே அமைந்தது.
சோவியத் ஒன்றியத்தைப் போல் அல்லாமல், மக்கள் ஜனநாயக ஆட்சி மூலம், பலகட்சி ஆட்சி நடைபெற்றது. முதன்மை பொறுப்பு கம்யூனிஸ்டுகளாலும், உழைப்பாளர் கட்சிகளாலும் வகிக்கப்பட்டது.
</blockquote>
ட்ராட்ஸ்கி மற்றும் ஸ்டாலினை எதிர்க்கும் மற்ற பல கம்யூனிஸ்டுகளும், மக்கள் ஜனநாயகத்தை ஒரு எதிர்மறைக் கருத்தாக பார்த்தனர்.
# பிரஜேந்திர கிசோர் ராய் சௌத்ரி

**பிரஜேந்திர கிசோர் ராய் சௌத்ரி** (*Brajendra Kishore Roy Chowdhury*) (1874 - 1957 Bengali Year: 1281-1364 ) என்பவர் இந்திய செவ்வியல் இசை மற்றும் இந்திய தேசிய இயக்கத்தின் தேசிய கல்விக் குழுவின் புரவலராகவும் இருந்தார்.
# பிரஜேந்திர கிசோர் ராய் சௌத்ரி

## பின்னணி

இவர் வங்காளதேசத்தின் மைமன்சிங் மாவட்டத்தில் கௌரிபூர் என்ற இடத்தின் ஜமீந்தார் ஆக இருந்தார். இவரது மகன் பண்டிட் பீரேந்திர கிசோர் ராய் சவுத்ரி ஒரு சிதார் கலைஞர் ஆவார். இவர் கொல்கத்தா இரவீந்திர பாரதி பல்கலைக்கழகத்தில் இசைத்துறையின் நிறுவனராக இருந்தார். இந்திய இசையும் மியா தான்சேனும் என்ற நூலின் ஆசிரியராகவும் இருந்தார்.
# பிரஜேந்திர கிசோர் ராய் சௌத்ரி

## பணி

இவர் கொல்கத்தா தேசிய கல்விக்குழுவின் (பின்னாளில் இது ஜாதவ்பூர் பல்கலைக்கழகமாக மாறியது) முதன்மைப் புரவலராக இருந்தார்.
# பிரஜேந்திர கிசோர் ராய் சௌத்ரி

## எழுத்துப்பணி

- மார்க்சியமும் இந்திய நல்லியல்பும் (1941)
# சுபோத் சந்திர மல்லிக்

**சுபோத் சந்திர பாசு மல்லிக்** (*Subodh Chandra Basu Mallik*) (9 பிப்ரவரி 1879 - 14 நவம்பர் 1920), பொதுவாக ராஜா சுபோத் மல்லிக் என்ற பெயரில் அறியப்பட்ட இவர் வங்காளத்தைச் சேர்ந்த இந்திய தொழிலதிபரும், பல்லூடகவாதியும், தேசியவாதியும் ஆவார். மல்லிக் வங்காள தேசிய கல்லூரியின் இணை நிறுவனர்களில் ஒருவரும் தேசியவாத அறிவுசார் குழுவின் உறுப்பினரும் ஆவார். மேலும் இவ்வியக்கத்தினருக்கு பிரதான நிதி வழங்குநராகவும் அதன் ஆதரவாளராகவும் இருந்தார். இவர் அரவிந்தருடன் நெருக்கமாக இருந்தார் மேலும் அரவிந்தர் நடத்தி வந்த வந்தே மாதரம் உட்பட தேசியவாத வெளியீடுகளுக்கு நிதியளித்தார்.  
மல்லிக் கொல்கத்தாவின் புறநகர்ப் பகுதியான பாடல்டங்காவில் பிரபோத் சந்திர பாசு மல்லிக் என்பவருக்கு மகனாகப் பிறந்தார். இவர் கொல்கத்தா புனித சேவியர் கல்லூரியிலும் மற்றும் மாநிலப் பல்கலைக்கழகக் கல்லூரியிலும் பட்டப்படிப்பினை முடித்தார். கேம்பிரிட்ஜ் திரித்துவக் கல்லூரியில் நுண்கலைப் பாடப்பிரிவில் சேர்வதற்கு முன்னதாக இப்பட்டப்படிப்பினை முடித்தார்.  
இவர் தனது பல்கலைக்கழகப் படிப்பினை முடிப்பதற்கு முன்னதாக இங்கிலாந்திலிருந்து திரும்பிய பிறகு உடனடியாக தேசியவாத இயக்கத்தில் இணைந்தார். கொல்கத்தாவில் வெலிங்டன் சதுக்கத்தில் இருந்த அவரது அரண்மனை வீடு அரசியல் நடவடிக்கைகளின் முக்கிய மையமாக மாறியது. 1906 ஆம் ஆண்டில், உயர்கல்வியில் உள்நாட்டு மற்றும் தேசியவாத கல்வியை மேம்படுத்துவதற்காக கல்விக்கான தேசிய கழகத்தை நிறுவிய வங்காளத்தின் முன்னணி பிரபலங்களின் குழுவில் மல்லிக் இருந்தார். பெங்கால் தேசியக் கல்லூரியை நிறுவுவதற்கு ஆதரவாக இவர் ரூ 100,000 நன்கொடையாக வழங்கினார். லைஃப் ஆஃப் ஏசியா இன்சூரன்ஸ் நிறுவனத்தையும் நிறுவினார். மல்லிக்கின் அரசியல் நடவடிக்கைகள் ராஜாவின் கோபத்தை ஏற்படுத்தியது. மேலும் 1908 இல் அலிபூர் வெடிகுண்டு சதித்திட்டத்தை அடுத்து நாடு கடத்தப்பட்டார். மல்லிக்கின் தேசியவாத பணி மற்றும் இயக்கத்தின் தாராள ஆதரவு ஆகியவை இவருக்கு நாட்டு மக்களிடமிருந்து "ராஜா" என்ற பேச்சுப் பட்டத்தைப் பெற்றுத் தந்தன.
# சுபோத் சந்திர மல்லிக்

## கௌரவம்

சுதந்திர இந்தியாவில், இவரது அரண்மனையின் இருப்பிடமான வெலிங்டன் சதுக்கம், ராஜா சுபோத் மல்லிக் சதுக்கம் என மறுபெயரிடப்பட்டது. அதே சமயம் பெங்கால் தேசிய கல்லூரியில் இருந்து தோன்றிய ஜாதவ்பூர் பல்கலைக்கழகத்தின் சாலை இப்போது ராஜா சுபோத் மல்லிக் சாலை என்று அழைக்கப்படுகிறது.
# கோமறை மன்றம்

**கோமறை மன்றம்** அல்லது **பிரிவி கவுன்சில்** (Privy Council,PC), வழக்கமாக இம்மன்றத்தை ஐக்கிய இராச்சியத்தின் **பிரிவி கௌன்சில்** என்றழைப்பர். இம்மன்றம் 1708ல் நிறுவப்பட்டது.  
இம்மன்றத்தின் தலைவராக ஐக்கிய இராச்சியத்தின் அரசர் இருப்பார். அவருக்கு ஆலோசனை வழங்க ஐக்கிய இராச்சியத்தின் மக்களவை மற்றும் பிரபுக்கள் அவையின் மூத்த உறுப்பினர்கள் உதவியாக இருப்பார்கள்.  
பிரித்தானியா நாடாளுமன்றத்தில் இயற்றப்படும் சட்ட முன்மொழிவுகள், கோமறை மன்றத்தின் அங்கீகாரத்திற்குப் பின்னரே சட்டங்கள் நடைமுறைக்கு வரும்.  
மேலும் கோமறை மன்றம், ஐக்கிய இராச்சியத்தின் இறுதியான முடிவுகள் எடுக்கும், நிர்வாகத் தலைமை மற்றும் உச்ச நீதிமன்றம் போன்று செயல்படும்.
# கோமறை மன்றம்

## கோமறை நீதிமன்றக் குழு

பிரித்தானியப் பேரரசிற்குள்ளும், மற்றும் அதன் முன்னாள் காலனி நாடுகளின் மேல்முறையீட்டு வழக்குகளையும், கோமறை நீதிமன்றக் குழு விசாரணைக்கு எடுத்துக் கொண்டு இறுதித் தீர்ப்புகள் வழங்கும்.
# கோமறை மன்றம்

## பணிகள்

கோமறை மன்றக் குழுவின் ஒப்புதலுக்குப் பிறகே, ஐக்கிய இராச்சியத்தின் நாடாளுமன்றம் எடுக்கும் அனைத்து சட்ட முன்மொழிவுகள் நடைமுறைக்கு வரும்
1837 இல் அவர் பதவியேற்ற நாளில் தனது முதல் கோமறை மன்றத்தை கூட்டினார்.]]
# கோமறை மன்றம்

## கோமறை மன்றக் குழுக்கள்

கோமறை மன்றம் ஏழு நிலைக்குழுக்களுடன் கொண்டது. :  
- பாரோநெட்டேஜ் நிலைக்குழு
- ஐக்கிய இராச்சியத்தின் அமைச்சரவை
- ஜெர்சி அரசியல் குழு
- உரிமைக்காப்புக் குழு
- கோமறை மன்ற நீதிமன்றக் குழு
- ஸ்காட்லாந்தின் பண்டைய பல்கலைக்கழகங்களுக்கான குழு
- ஐக்கிய இராச்சியத்தின் பல்கலைக்கழகக் குழு
# கீதா கோபி

**கீதா கோபி** (*Geetha Gopi*) இந்தியாவின் கேரள மாநிலத்தைச் சேர்ந்த ஓர் அரசியல்வாதியாவார். கீதா கோபி புன்னையர்குளத்தில் 1973 ஆம் ஆண்டு மேமாதம் 30 ஆம் தேதியன்று பிறந்தார். திருச்சூரைச் சேர்ந்த இவர் நாட்டிகா தொகுதியிலிருந்து இந்திய பொதுவுடமைக் கட்சியின் சார்பாகதேர்ந்தெடுக்கப்பட்டார். தனதுஅரசியல்பயணத்தை1995 ஆம் ஆண்டு முதல் கீதா கோபி தொடங்கினார்.
# பி. டி. தேவசி

**பி. டி. தேவசி** (*B. D. Devassy*) இந்தியாவின் கேரள மாநிலம் திருச்சூரைச் சேர்ந்த ஓர் அரசியல்வாதியாவார். 1950ஆம் ஆண்டு திசம்பர் மாதம் 16ஆம் தேதியன்று இவர் பிறந்தார். இந்திய பொதுவுடமைக் (மார்க்சியம்) கட்சியைச் சேர்ந்த இவர் சாலக்குடி சட்டமன்றத் தொகுதியிலிருந்து தேர்ந்தெடுக்கப்பட்டு கேரள சட்டமன்ற உறுப்பினராகப் பணியாற்றினார்.
# எத்தில்பென்சீன்

**எத்தில்பென்சீன்** (Ethylbenzene) C<sub>6</sub>H<sub>5</sub>CH<sub>2</sub>CH<sub>3</sub> என்ற மூலக்கூறு வாய்ப்பாட்டை உடைய கரிமச் சேர்மம் ஆகும். இது எளிதில் தீப்பற்றக்கூடியது, நிறமற்ற நீர்மம், மற்றும் இதன் மணம் கல்நெய்யை ஒத்துள்ளது. இந்த ஒரிணைய ஐதரோகார்பன் முக்கியமாக பெட்ரோலிய வேதிப்பொருள் துறையில் சிடைரீன் தயாரிப்பதில் இடைநிலைப் பொருளாக முக்கியப் பங்கு வகிக்கிறது. 2012 ஆம் ஆண்டில் உற்பத்தியான 99% எத்தில்பென்சீன் சிடைரீன் உற்பத்திக்காகப் பயன்படுத்தப்பட்டள்ளது. வேதிப்பொருட்கள் உற்பத்தி செய்யவும், எரிபொருளாகவும் மற்றும் மை, இரப்பர், பசைகள், மரப்பிசின், மற்றும் வண்ணப்பூச்சுகள் முதலியவற்றில் ஒரு கரைப்பானாகவும் பயன்படுத்தப்படுகிறது.
# வி. கே. இப்ராகிம் குஞ்சு

**வி. கே. இப்ராகிம் குஞ்சு** (*V. K. Ebrahimkunju*) இந்தியாவைச் சேர்ந்த ஓர் அரசியல்வாதி ஆவார். இவர் கேரள அரசின் முன்னாள் பொதுப்பணித்துறை அமைச்சராக இருந்தார். 2011 முதல் 2021 வரை கேரளாவில் களமசேரி சட்டப் பேரவைத் தொகுதியை பிரதிநிதித்துவப்படுத்தினார்.
# வி. கே. இப்ராகிம் குஞ்சு

## வாழ்க்கை மற்றும் குடும்பம்

வி.கே. இப்ராகிம் குஞ்சு ஆலுவாவில் உள்ள கொங்கோர்பில்லி கிராமத்தில் 20 மே 1952 அன்று வி. யு. காதர் மற்றும் சித்தும்மாவுக்கு மகனாகப் பிறந்தார். பள்ளிப்படிப்பில் 10ம் வகுப்பு தேர்ச்சி பெற்றுள்ளார்.
இவரது மகன் அப்துல் கப்பூர் 2021 தேர்தலில் களமசேரி தொகுதியில் இருந்து கேரள சட்டப்பேரவைக்கு போட்டியிட்டார்.
# வ. தா. சதீசன்

**வடசேரி தாமோதரன் சதீசன்** (*V. D. Satheesan*)(பிறப்பு 31 மே 1964) என்பவர் இந்திய தேசிய காங்கிரசு கட்சியினைச் சார்ந்த கேரள மாநில இந்திய அரசியல்வாதி ஆவார். இவர் எர்ணாகுளம் மாவட்டத்தில் பரவூர் சட்டமன்றத் தொகுதியைப் பிரதிநிதித்துவப்படுத்தினார். 15வது கேரள சட்டமன்றத்தில் எதிர்க்கட்சித் தலைவராகவும் செயல்படுகிறார்.
# வ. தா. சதீசன்

## இளமையும் கல்வியும்

சதீசன், எர்ணாகுளம் மாவட்டம் நெட்டூரில் 31 மே 1964-ல் கே. தாமோதர மேனன் மற்றும் வி. விலாசினி அம்மா ஆகியோருக்குப் மகனாகப் பிறந்தார். பனங்காடு உயர்நிலைப் பள்ளியில் தனது ஆரம்பக் கல்வியையும், தேவாரத்தில் உள்ள தூய இருதய கல்லூரியில் இளங்கலைப் பட்டத்தையும், ராஜகிரி சமூக அறிவியல் கல்லூரியில் சமூகப் பணியில் முதுகலைப் பட்டத்தையும் முடித்தார்.
இதன் பின்னர் இவர் கேரள சட்ட அகாதமியின் சட்டக் கல்லூரியில் இளநிலை சட்ட படிப்பினையும் திருவனந்தபுரத்தில் உள்ள அரசு சட்டக் கல்லூரியில் முதுநிலை சட்டப் படிப்பினையும் முடித்தார். இவர் ஆர். இலட்சுமி பிரியாவை மணந்தார். இந்த தம்பதியருக்கு உன்னிமயா என்ற மகள் உள்ளார்.
# வ. தா. சதீசன்

## அரசியல்

சதீசன் 1986-1987 காலகட்டத்தில் மகாத்மா காந்தி பல்கலைக்கழக ஒன்றியத்தின் தலைவராக இருந்தார். தேசிய மாணவர் சங்கத்தின் செயலாளராகவும் பணியாற்றியுள்ளார்.  
சதீசன் 1996ஆம் ஆண்டு கேரள சட்டப் பேரவைத் தேர்தலில் இந்தியப் பொதுவுடைமைக் கட்சியின் வேட்பாளர் பி.ராஜூவிடம் தோல்வியடைந்ததன் மூலம் அரசியலில் அறிமுகமானார். பின்னர் சதீசன் கேரள உயர் நீதிமன்றத்தில் வழக்கறிஞராகப் பணியாற்றியபோது 2001ஆம் ஆண்டு முதன்முதலில் கேரள சட்டமன்றத்துக்குத் தேர்ந்தெடுக்கப்பட்டார். மீண்டும் 2006ஆம் ஆண்டு நடைபெற்ற கேரள சட்டசபை தேர்தலில், கே. எம். தினகரனை எதிர்த்து பறவூர் தொகுதியில் தேர்தலில் போட்டியிட்டு வெற்றி பெற்றார். 2011ஆம் ஆண்டு நடைபெற்ற தேர்தலில் கேரள சட்டமன்றத்தில் இந்தியப் பொதுவுடைமைக் கட்சியின் பன்னியன் இரவீந்திரனை 11349 வாக்குகள் வித்தியாசத்தில் தோற்கடித்து மீண்டும் தேர்ந்தெடுக்கப்பட்டார். 12வது சட்டமன்றத்தில் இந்திய தேசிய காங்கிரசின் தலைமை கொறடாவாக பணியாற்றினார். 2021-ல், இவர் இந்தியப் பொதுவுடைமைக் கட்சியின் எம். டி. நிக்சனை 21,301 வாக்குகள் வித்தியாசத்தில் தோற்கடித்து, பறவூர் தொகுதியில் இருந்து ஐந்தாவது முறையாக மீண்டும் கேரள சட்டமன்றத்திற்குத் உறுப்பினராகத் தேர்ந்தெடுக்கப்பட்டார்.  
22 மே 2021 அன்று, காங்கிரசு கட்சி, 15வது கேரள சட்டப் பேரவையின் எதிர்க்கட்சித் தலைவராக சதீசனை அறிவித்தது.
# குட்டியாரி லால் துவேஷ்

**குட்டியாரி லால் துவேஷ்** (*Gutiyari Lal Duwesh*) ஒரு இந்திய அரசியல்வாதியாவார். உத்தரப் பிரதேசத்தின் 15, 16 ஆவது சட்டமன்றங்களில் உறுப்பினராக இருந்தார். இவர், ஆக்ரா கன்டோன்மென்ட் சட்டமன்றத் தொகுதியை பிரதிநிதித்துவப்படுத்தினார். உத்தரபிரதேசத்தில் உள்ள பகுஜன் சமாஜ் கட்சியின் அரசியல் கட்சி உறுப்பினராக இருந்த இவர், 12 மார்ச் 2019 அன்று, பகுஜன் சமாஜ் கட்சியை விட்டு வெளியேறி லக்னோவில் பாரதிய ஜனதா கட்சியில் சேர்ந்தார்.
# குட்டியாரி லால் துவேஷ்

## ஆரம்ப வாழ்க்கை மற்றும் கல்வி

1970 ஆம் ஆண்டு இராசத்தான் மாநிலத்தில் பரத்பூரில் உள்ள பர்தாய் என்ற கிராமத்தில் பிறந்தார். இவர் பட்டியல் பழங்குடியின சமூகத்தைச் (ஜாதவ்) சார்ந்தவர். உயர்நிலை பள்ளிக் கல்வி வரையே பயின்றார். அரசியலில் சேரும் முன், ஒரு தொழிலதிபராக இருந்தார்.
# குட்டியாரி லால் துவேஷ்

## இடுகைகள்

| 01 | 2007 | 2012 | உறுப்பினர், 15வது சட்டமன்றம் |  |
| --- | --- | --- | --- | --- |
| 02 | 2012 | 2017 | உறுப்பினர், 16வது சட்டமன்றம் | } |
# குட்டியாரி லால் துவேஷ்

## இதையும் காண்க

- ஆக்ரா கன்டோன்மென்ட் சட்டமன்றத் தொகுதி
- உத்தரப் பிரதேச சட்டமன்றம்
- இந்திய அரசியல்
- பகுஜன் சமாஜ் கட்சி
# பூஜா பால்

**பூஜா பால்** (*Pooja Pal*) பகுஜன் சமாஜ் கட்சியின் இந்திய அரசியல்வாதி ஆவார். இவர் 2004 ஆம் ஆண்டு நடந்த தேர்தலில் முகமது அஷ்ரப்பை தோற்கடித்து மேற்கு அலகாபாத் சட்டமன்றத் தொகுதி உறுப்பினரான பின்னர் கொலைசெய்யப்பட்ட ராஜு பாலின் மனைவி ஆவார்.  
இப் படுகொலையின் முக்கியக் குற்றவாளியாகக் குற்றஞ்சாட்டப்பட்ட முகமது அஷ்ரப், மேற்கு அலகாபாத் தொகுதியின் சட்டமன்ற உறுப்பினரானார். எனினும் 2007 ஆம் ஆண்டு உத்தரப் பிரதேச மாநில சட்டமன்றத் தேர்தலில் பூஜா பாலால் அஷ்ரப் தோற்கடிக்கப்பட்டார்.ராஜு பாலின் கொலை தொடர்பாக சிபிஐ விசாரணைக்கு பூஜா பாலும் கோரிக்கை மனு ஒன்றை தாக்கல் செய்துள்ளார்.
# மம்தாஷ் ஷகியா

## ஆரம்ப வாழ்க்கை மற்றும் கல்வி

மம்தாஷ் சகியா ஈத்தா மாவட்டத்தில் பிறந்தார். எம்.யு. டிகிரி கல்லூரி மற்றும் இளங்கலை பட்டம் பெற்றது.
# மம்தாஷ் ஷகியா

## அரசியல் வாழ்க்கை

மம்தாஷ் ஷகியா இரண்டு முறை ஒரு எம்.எல்.ஏ. அமர்ன்பூர் தொகுதிக்கு அவர் பிரதிநிதித்துவம் செய்தார், மேலும் அவர் பகுஜன் சமாஜ் கட்சி அரசியல் கட்சியில் உறுப்பினராக உள்ளார்.
# மம்தாஷ் ஷகியா

## வகித்த பதவிகள்

| 01 | 2012 | பதவியில் | சட்டமன்ற உறுப்பினர், 16வது சட்டமன்றம் |  |
| --- | --- | --- | --- | --- |
| 02 | 2007 | 2012 | உறுப்பினர், 15வது சட்டமன்றம் | } |
# எல்டோ ஆபிரகாம்

**எல்டோ ஆபிரகாம்** என்பவர் ஒரு கேரள அரசியல்வாதி ஆவார். இவர் தற்போதைய கேரள சட்டப்ரபேரவையின் முவட்டுபுழா தொகுதியின் உறுப்பினர் ஆவார். 2016 ஆம் ஆண்டு நடைபெற்ற கேரளா மாநில சட்டமன்றத் தேர்தலில் இவர் காங்கிரசு தலைவர் யோசப் வழக்கன் என்பவரைத் தோற்கடித்தார். இத்தோல்வி காங்கிரசு கட்சிக்கும் ஐக்கிய சன நாயக முன்னணிக்கும் பெரிய பின்னடைவத் தந்தது.எல்டோ ஆப்ரகாம் இந்தியப் பொதுவுடைமைக் கட்சியைச் சேர்ந்தவர் ஆவார்.
# சிம்னிவிளக்கு

**சிம்னிவிளக்கு** மண்ணெண்ணெயில் எரியும் விளக்கு வகையைச் சார்ந்தது. இது சிறிய வடிவத்தில் காணப்படும். கையடக்கப்பயன்பாட்டிற்கு உகந்தாக முற்காலங்களில் மக்களால் பெரிதும் பயன்பாட்டில் வைத்திருந்த விளக்கு வகையாகும்.
# சிம்னிவிளக்கு

## சொல் விளக்கம்

சிம்னிவிளக்கு  
| செல் | விளக்கம் |  |
| --- | --- | --- |
| சிம்னி | புகைபோக்கி |  |
| விளக்கு | விளக்கிக் காட்டுவது( காண்களுக்குப் புலனாகும் படி ) | } |  
மண்ணெண்ணெய் விளக்கு; மேற்பகுதியில் சிறிய ஓட்டையை உடைய நீண்டவடிவம் கொண்ட கண்ணாடிக் கூண்டு ஒன்று திரியைச் சுற்றி பொருத்தப்பட்டிருக்கும்.
# சிம்னிவிளக்கு

## விளக்கின் பொதுத் தன்மைகள்

1. தனது ஒளியால் பொருட்களை விளக்குவது
1. காண்பவர்களுக்குக் காட்சிப்பொருளின் உறுதித்தன்மையை விளக்குவது
1. காட்சிப் பொருளை ஐயமற அறிவிப்பது
1. விளக்கப்பொருளை தெளிவுடன் புரியவைப்பது.
# சிம்னிவிளக்கு

## விளக்கின் தொன்மம்

முற்காலத்தில் மக்கள் இரவுநேர இருள் காரணமாக ஏற்படுகின்ற பன்முகப் பாதிப்புகளுக்குச் சரியான அதேசமயத்தின் நீண்ட நெடிய காலத்துக்குமான தீர்வு ஒன்றினை உருவாக்க எண்ணினார்கள். அவ்வாறு காணமுற்பட்டதன் விளைவே இன்று வெளிச்சம் என்ற பயனைத் தருகின்ற விளக்கு எனும் அம்சத்தை உருவாக்கத் தூண்டியது.
# சிம்னிவிளக்கு

## தீப்பந்தம்

burning torch - ஆங்கிலம்
:* நீண்ட கழியின் ஒரு முனையில் திரி, துணி, எண்ணெய் போன்றவை இடப்பட்டு பற்றவைக்கப்படும். இவை எரிவதால் வெளிச்சம் உண்டாகி விளக்காகப் பயன்படுத்தப்படும்
# சிம்னிவிளக்கு

## தீப்பந்தம்

### விளக்கம்

குச்சி ஒன்றில் துணியைச் சுற்றி அவற்றின்மேல் விலங்குகளின் கொழுப்புகளைத் தடவி அவற்றின் மூலமாக சிறிது நேரம் வரை எரியும் வகையில் இன்றைக்கு வெளிச்சத்திற்ககாக நாம் பயன்படுத்திக்கொண்டிருக்கின்ற விளக்கு என்ற ஒன்றின் முன்வடிவத்தினை நமது முன்னோர்கள் தீப்பந்தம் ( தீவட்டி ) எனும் பொருளாகக் கண்டுபிடித்தனர். இருளை நீக்கும் வெளிச்சப் பாதையை முதன்முதலில் தொடங்கி வைத்தனர்.
# சிம்னிவிளக்கு

## தீப்பந்தம்

### பயன்பாட்டுக் குறைபாடு

தீப்பந்தங்கள் காற்றுவெளியில் எரிவதால் அளவிற்கதிகமான காற்று வீசுகின்றபோது அணைந்துவிடுவதற்கான வாய்ப்புகள் அதிகம்.
# சிம்னிவிளக்கு

## தீப்பந்தம்

### அணையா விளக்கு

இக்கால கட்டத்தில் அணையாத விளக்கினை உருவாக்க வேண்டும் என்ற நிர்பந்தத்தில் வடிவமைக்கப்பட்டது சிம்னிவிளக்காகும்
# சிம்னிவிளக்கு

## சிம்னிவிளக்கின் அமைப்பு

இவ்விளக்கினை மூன்று பகுதிகளாகப் பிரித்துக்கொள்ளலாம்
1. எண்ணெய் ஊற்றும் பகுதி
1. திரி ஏற்றும் பகுதி
1. திரியைச் சுற்றிய கண்ணாடிக் குடுவைப் பகுதி ( புகை போக்கும் பகுதி )
# சிம்னிவிளக்கு

## சிம்னிவிளக்கின் அமைப்பு

### சிறப்பம்சங்கள்

- தேவைக்கு ஏற்ப எண்ணெயை நிரப்பிக்கொள்ளலாம்
- வெளிச்சத் தேவைக்கேற்ப திரியை ஏற்றிக்கொள்ளமுடியும்
- திரியைச் சுற்றி கண்ணாடிக் குடுவை உள்ளதால் காற்றில் அணைந்துவிடும் வாய்ப்புக் குறைவு
# சிம்னிவிளக்கு

## சிம்னிவிளக்கின் அமைப்பு

### விடிவிளக்கு

மின்சாரம் இல்லாத காலகட்டங்களி்ல் மக்கள் இந்த விளக்கினைத்தான் இரவு நேரங்களில் வெளிச்சத்தைக் குறைத்து விடிவிளக்காகப் பயன்படுத்தி வந்தனர்.
குறைந்த வெளிச்சத் தேவைக்கு சிம்னிவிளக்கு பெரிதும் பலரால் பயன்படுத்தப்பட்டது.
# சிம்னிவிளக்கு

## சிம்னிவிளக்கின் அமைப்பு

### வேறுபெயர்

இந்த சிம்னிவிளக்கிற்கு முட்டைக்கிளாஸ் விளக்கு என்ற மற்றுமொரு பெயருமுண்டு.
# சிம்னிவிளக்கு

## தற்காலப் பயன்பாட்டுநிலை

200 மில்லி மண்ணெண்ணெயில் இரவு முழுதும் எரியும் தன்மை கொண்ட சிம்னிவிளக்குகள் தற்போதைய காலங்களில் அதிகம் பயன்பாட்டில் இல்லை. மின்சாரயுகமான இக்காலத்தில் எங்கும் இரவைப் பகலாக்கும் பல்வகை மற்றும் பலவடிவ விளக்குகளை மக்கள் பயன்படுத்தத் தொடங்கிவிட்டனர்.
எரிபொருள் தட்டுப்பாடும் இந்த விளக்கு மக்களின் புழக்கத்திலிருந்து விலகிப்போனதற்கு மற்றுமொரு காரணமாகும்.
# சிம்னிவிளக்கு

## தற்காலப் பயன்பாட்டுநிலை

### அடுத்த பரிணாமம்

:*ஒன்று பிறிதொன்றாகப் படிப்படியாக மாறுகை  
ஆங்கிலம் - evolution, transformation,modification  
சிம்னிவிளக்கின் பயன்பாட்டுக் குறைபாடுகளை அதாவது குறைந்த வெளிச்சம் புகையின் அளவு இவற்றை மாற்றி புதிய பயன்பாட்டு வசதிகளோடு உருவாக்கப்பட்ட மற்றுமொரு வெளிச்சச் சாதனமே அரிக்கேன் விளக்காகும். இவ்வகை விளக்கும் மக்கள் பயன்பாட்டில் அரிதாகவே காணப்படுகிறது.
# அந்தேரி மேற்கு (சட்டமன்றத் தொகுதி)

**அந்தேரி மேற்கு** (மராத்தியம்: अंधेरी पश्चिम विधानसभा मतदारसंघ) என்பது மேற்கு இந்தியாவில் மகாராஷ்டிர மாநிலத்திலுள்ள 288 சட்டமன்றத் தொகுதிகளில் ஒன்றாகும்.
அந்தேரி மேற்கு, வடமேற்கு மும்பை மக்களவைத் தொகுதியில் உள்ள மற்ற ஆறு சட்டமன்றத் தொகுதிகளில் ஒன்றாகும். கோரேகான், வெர்சோவா, ஜோகேஸ்வரி கிழக்கு மற்றும் அந்தேரி கிழக்கு ஆகியவை மற்ற ஐந்து தொகுதிகளாகும். இத்தொகுதிமும்பை புறநகர் மாவட்டத்திலுள்ள ஒரு தொகுதியாகும்.
# அந்தேரி மேற்கு (சட்டமன்றத் தொகுதி)

## சட்டப் பேரவைஉறுப்பினர்கள்

| 2009 | அசோக் ஜாதவ் | இந்திய தேசிய காங்கிரஸ் |  |
| --- | --- | --- | --- |
| 2014 | அமீத் சடம் | பாரதிய ஜனதா கட்சி | } |
# அரிக்கேன் விளக்கு

**அரிக்கேன் விளக்கு** எல்லோராலும் லாந்தர் விளக்கு என்று அழைக்கப்படுவது அரிக்கேன் விளக்காகும். சிம்னிவிளக்கின் வெளிச்சக்குறைவைப் போக்குவதற்காக இவ்விளக்கானது உருவாக்கப்பட்டது.
# அரிக்கேன் விளக்கு

## மேம்பட்ட பாதுகாப்பு

தீப்பந்தம் போல் காற்றில் அனணந்து விடாமலும், சிம்னி விளக்கினைப் போல் வெளிச்சம் குறைவாக இல்லாமலும் மேம்பட்ட வடிவமைப்பின் மூலம்
காற்றில் அணைந்துவிடாமல், மிகுதியான வெளிச்சத்தைத் தருவது அரிக்கேன் விளக்காகும்.
# அரிக்கேன் விளக்கு

## வகை இரண்டு

மின்சார விளக்கின் பயன்பாட்டுக்காலத்திற்கு முன்பாக சிம்னி, அரிக்கேன் எனும் இருவிளக்குகளின் பயன்பாடுகளே அதிகம்.
# அரிக்கேன் விளக்கு

## வகை இரண்டு

### வீட்டு விளக்கு

சிம்னி விளக்கு வீட்டிற்குள் புழங்குகின்ற விளக்காகப் பயன்பட்டது. அதாவது இரவு வந்தவுடன் சுமாா் ஏழு மணிவாக்கிலேயே சிம்னி விளக்கின் வெளிச்சத்திலேயே அனைவரும் இரவு உணவை உண்டு முடித்துவிடுவார்கள்.
# அரிக்கேன் விளக்கு

## வகை இரண்டு

### தோட்ட விளக்கு

இரவு நேரங்களில் தோட்ட வேலைகளுக்கும்,கழனி வேலைகளுக்கும் , ஊர்கடந்து போகின்ற பயணங்களுக்கும் அாிக்கேன் விளக்கு பயன்படுத்தப்பட்டது.
# அரிக்கேன் விளக்கு

## சொல் விளக்கம்

அரிக்கேன் விளக்கு
| ஆங்கிலப்பெயர் | தமிழ்ப்பெயர் | பெயர் விளக்கம் |  |
| --- | --- | --- | --- |
| HURRICANE | அரிக்கேன் | புயல் | } |
புயல் காற்றிலும் அணையாத விளக்கு என்பது பெயர்விளக்கம்.
# அரிக்கேன் விளக்கு

## வடிவச் சிறப்பு

சிம்னிவிளக்கில் குறைந்த அளவு மண்ணெண்ணெயே நிரப்பமுடியும். நீண்ட நேரத்திற்குப் பயன்படுத்த முடியாது. ஆனால் அரிக்கேன் விளக்கானது நீண்ட நேரம் வெளிச்சத்தைத் தரும்வகையில் பெரிய அளவிலான எண்ணெய் சேமிப்புக்கலனைக் கொண்டுள்ளது.
# அரிக்கேன் விளக்கு

## வடிவச் சிறப்பு

### பயன்பாட்டிடங்கள்

குறிப்பாக வீடுகளில் அன்றுமுதல் இன்றுவரை மிகுந்த வரவேற்புடன் காணப்படும் இவ்விளக்கானது மினசாரம் நின்றவுடன் தனது பயன்பாட்டை மிகச்சிறப்பாக செய்யத் தொடங்கிவிடும். இவ்விளக்கின் திரி அகலவடிவம் கொண்டதாக அமைந்திருப்பதால் அதிகமான வெளிச்சப்பயன்பாட்டை பெறமுடிகிறது.
# அரிக்கேன் விளக்கு

## வடிவச் சிறப்பு

### அமைப்பு நுட்பம்

எங்கு வேண்டுமானாலும் எடுத்துச் செல்லும் வகையில் கைப்பிடி வளையத்தோடு இந்த விளக்குக் காணப்படும்.
40 வருடங்களுக்கு முற்பட்ட காலங்களில் பயணங்களின் போது இவ்விளக்கின் பயன்பாடு பெரிதும் உதவியாக இருந்தது வந்தது.
# அரிக்கேன் விளக்கு

## அரிக்கேன் விளக்கின் பகுதிகள்

1. மண்ணெண்ணெய் சேமித்து வைக்கும் கலன்
1. திரி ஏற்றும் பகுதி
1. கண்ணாடிக் குடுவைப் பகுதி
1. புகைபோக்கிப் பகுதி
1. விளக்கின் கைவளையப் பகுதி.
# அரிக்கேன் விளக்கு

## தவிர்க்கமுடியத பயன்பாடு

கடலில் மீன்பிடிக்கச் செல்லும் மீனவர்களுக்கு இவ்வகை விளக்குகள் பெரிதும் துணைப்பொருளாக விளங்குகின்றன. கடல் பகுதியில் எவ்வளவு காற்று வீசினாலும் இந்த விளக்கு அணையாததே இதற்குக் காரணம்.
# அரிக்கேன் விளக்கு

## தவிர்க்கமுடியத பயன்பாடு

### பயன்பாட்டுச் சிறப்புகள்

- எடை குறைவு
- கையாளுவதற்கு எளிமை
- வெளிச்ச மிகுதி
- நீண்ட நேரம் எரியும் பயன்பாடு
- அதிக எண்ணெயைச் சேமித்து வைத்துக் கொள்ளும் வசதி
- புயல் காற்றிலும் அணைந்து விடாத விளக்கின் வடிவம்
- திரியை ஏற்றி இறக்குவதற்கு இலகுவான நகர்த்திப் பகுதி
# அரிக்கேன் விளக்கு

## சீதன விளக்கு

பெண்ணுக்குத் திருமணம் முடிந்து கணவன் வீட்டிற்குச் செல்லும் போது கொடுத்தனுப்புகின்ற சீதனப்பொருட்களில் சிம்னி விளக்கும் , அரிக்கேன் விளக்கும் அவசியம் வைக்கப்படும். மின்சார விளக்குகள் மலிந்த இந்தக்காலத்திலும் இந்த பண்பாடு இன்றளவும் பின்பற்றப்படுகிறது.
# சி. கெ. ஆசா

**சி. கெ. ஆசா** (பிறப்பு 20 மே 1976) என்பவர் இந்திய அரசியல்வாதி. இவர் தற்போதைய கேரள சட்டப்பேரவையின் வைக்கம் தொகுதியின் இந்திய கம்யூனிஸ்ட் கட்சிஉறுப்பினர். கொத்தவரா புனித சேவியர் கல்லூரியின் துணைத் தலைவராக இரு முறை இருந்துள்ளார்.
# சி. கெ. ஆசா

## அரசியல் வாழ்க்கை

2021இல் இந்திய தேசிய காங்கிரசைச் சார்ந்த பி. ஆர். சோனாவை 29122 ஓட்டு வித்தியாசத்தில் வைக்கம் தொகுதியில் கேரள சட்டமன்றத்திற்காக வெற்றி பெற்றார்.
# தஹானு (மக்களவைத் தொகுதி)

**தஹானு**(*Dahanu*)என்பது மகாராட்டிர மாநிலத்தில் 2008 தொகுதி மறுசீரமைப்பிற்கு முன்பு இருந்த இந்திய மக்களவைத் தொகுதியாகும். இத்தொகுதி தற்போது தொகுதி மறு சீரமைப்பிற்குப் பிறகு நீக்கப்பட்டு விட்டது. இது தற்போது ரேவாஸ் என்ற பகுதியில் ஆரம்பிக்கப்பட்டுள்ள வாத்வான் துறைமுகத் திட்டத்தின் தளமாகும்.
# தஹானு (மக்களவைத் தொகுதி)

## நாடாளுமன்ற உறுப்பினர்கள்

- 1967: யஸ்வந்த்ராவ் மார்தண்ராவ் முக்னி, இந்திய தேசிய காங்கிரசு
- 1977: கோம் ஷிடாவா, இந்திய பொதுவுடமைக் கட்சி
- 1980: தாமோதர் ஷின்காடா, இந்திய தேசிய காங்கிரசு
- 1984: தாமோதர் ஷின்காடாஇந்திய தேசிய காங்கிரசு
- 1989:தாமோதர் ஷின்காடா, இந்திய தேசிய காங்கிரசு
- 1991:தாமோதர் ஷின்காடாஇந்திய தேசிய காங்கிரசு
- 1996: சிந்தாமன் வனங்கா, பாரதீய ஜனதா கட்சி
- 1998: சங்கர் ஷக்காராம்,இந்திய தேசிய காங்கிரசு
- 1999: சிந்தாமண் நவ்சா, பாரதீய ஜனதா கட்சி
- 2004:தாமோதர் பர்கு ஷின்காடா,இந்திய தேசிய காங்கிரசு
- 2008: தொகுதி மறுசீரமைப்பிற்குப் பிறது நீக்கப்பட்டுவிட்டது
# தஹானு (மக்களவைத் தொகுதி)

## இதனையும் காண்க

- [[தகானு
- பால்கர் மக்களவைத் தொகுதி
- பிவண்டி மக்களவைத் தொகுதி
# சைலீன்

**சைலீன்** (*Xylene*) என்பது (CH<sub>3</sub>)<sub>2</sub>C<sub>6</sub>H<sub>4</sub> என்ற மூலக்கூற்று வாய்ப்பாடுடைய இரு ஆல்கைல் தொகுதிகள் பதிலியிடப்பட்ட அரோமேடிக் கரிமச் சேர்மமாகும். சைலால் அல்லது டைமெத்தில்பென்சீன் மூன்று விதமான மாற்றியங்களைக் கொண்டுள்ளது. ஒவ்வாரு மாற்றிய வடிவத்திலும் ஒரு பென்சீன் வளையத்துடன் இரண்டு ஆல்கைல் தொகுதிகள் வெவ்வேறு இடங்களில் பதிலீடு செய்யப்பட்டுள்ளன. இவை நிறமற்றவை, மற்றும் தீப்பற்றக்கூடிய நீர்மங்கள், சில சைலீன்கள் தொழில்துறையில் முக்கியத்துவம் வாய்ந்தவையாக உள்ளன. இதன் கலவைகள் சைலீன்கள் என்று குறிப்பிடப்படுகின்றன.
# சைலீன்

## பண்புகள்

| பொது |  |  |  |  |
| --- | --- | --- | --- | --- |
| பொதுப்பெயர் | **சைலீன்** | **o-சைலீன்** | **m-சைலீன்** | **p-சைலீன்** |
| முறைப்படியான பெயர் | டைமெத்தில்பென்சீன் | 1,2-டைமெத்தில்பென்சீன் | 1,3-டைமெத்தில்பென்சீன் | 1,4-டைமெத்தில்பென்சீன் |
| இதர பெயர்கள் | சைலால் | *o*-சைலால்;
ஆர்த்தோசைலீன் | *m*-சைலால்;
மெட்டாசைலீன் | *p*-சைலால்;
பாராசைலீன் |
| மூலக்கூறு வாய்ப்பாடு | C<sub>8</sub>H<sub>10</sub> |  |  |  |
| வாய்ப்பாட்டு எடை | 106.16&nbsp;கி/மோல் |  |  |  |
| தோற்றம் | தெளிவான, நிறமற்ற நீர்மம் |  |  |  |
| சிஏஎசு எண் | [1330-20-7] | [95-47-6] | [108-38-3] | [106-42-3] |
| அடர்த்தி மற்றும் நிலை | 0.864&nbsp;கி/மிலி,திரவம் | 0.88&nbsp;கி/மிலி,திரவம் | 0.86&nbsp;கி/மிலி,திரவம் | 0.86&nbsp;கி/மிலி,திரவம் |
| நீரில் கரைதிறன் | செயல்முறையில் கரையாதது |  |  |  |
| அரோமேடிக் ஐதரோகார்பன்கள் போன்ற முனைவற்ற கரைப்பானில் கரைகிறது. |  |  |  |  |
| உருகுநிலை | −47.4&nbsp;°செல்சியசு (−53.3&nbsp;°பாரன்ஹீட்; 226 கெல்வின்) | −25&nbsp;°செல்சியசு (−13&nbsp;°பாரன்ஹீட்; 248 கெல்வின்) | −48&nbsp;°செல்சியசு (−54&nbsp;°பாரன்ஹீட்; 225 கெல்வின்) | 13&nbsp;°செல்சியசு (55&nbsp;°பாரன்ஹீட்; 286 ல்வின்K) |
| கொதிநிலை | 138.5&nbsp;°செல்சியசு (281.3&nbsp;°பாரன்ஹீட்; 412 கெல்வின்) | 144&nbsp;°செல்சியசு (291&nbsp;°பாரன்ஹீட்; 417 கெல்வின்) | 139&nbsp;°செல்சியசு (282&nbsp;°பாரன்ஹீட்; 412 கெல்வின்) | 138&nbsp;°செல்சியசு (280&nbsp;°பாரன்ஹீட்; 411 கெல்வின்) |
| பிசுக்குமை | 0.812 cP at | 0.62 cP at | 0.34 cP at |  |
| பொருள் பாதுகாப்பு குறிப்பு தாள் | Xylenes | *o*-சைலீன் | *m*-சைலீன் | *p*-சைலீன் |
| EU Classification | தீங்கு விளைவிப்பவை (**Xn**) |  |  |  |
| என்.எப்.பி.ஏ 704 |  |  |  |  |
| தீப்பற்று நிலை |  |  |  |  |
| இடர் மற்றும் பாதுகாப்பு வாசகங்கள் | , , : , |  |  |  |
| வேதிப்பொருள்களின் நச்சு விளைவுகளின் பதிவேடு எண் | ZE2450000 | ZE2275000 | ZE2625000 |  |
| அமைப்பு & பண்புகள் | *n*, மின்காப்பு மாறிலி |  |  |  |
| வெப்ப இயக்கவியல் தரவு | நிலை
திண்மம், திரவம், வாயு |  |  |  |
| சைலீன் நிறமாலைத்தரவு | புற ஊதா நிறமாலை, அகச்சிவப்பு நிறமாலை, அணுக்கருக் காந்த ஒத்ததிர்வு நிறமாலை, நிறை நிறமாலை |  |  |  |
| ஒத்த அரோமேடிக்
ஐதரோகார்பன்கள் | டொலுயீன், மெசிட்டிலீன், பென்சீன், எத்தில்பென்சீன் |  |  |  |
| ஒத்த சேர்மங்கள் | சைலினால்கள் - பீனால்களின் வகைகள் |  |  |  |
| <small>Except where noted otherwise, data are given for
materials in their standard state (at 25°C, 100 kPa)
Infobox disclaimer and references</small> |  |  |  |  |
# சென்னிக்கரை பிரான்சிசு தாமசு

**சென்னிக்கரை பிரான்சிசு தாமசு** என்பவர் **சி. எப். தாமசு** (*C. F. Thomas*) என அறியப்படுகிறார். இவர் இந்திய அரசியல்வாதியும் கேரள சட்டப் பேரவையின் மேனாள் உறுப்பினரும் ஆவார். இவர் கேரள அரசாங்கத்தில் கிராம அபிவிருத்தி அமைச்சராகவும் இருந்துள்ளார்.
இவர் அரசியலுக்கு வருவதற்கு முன்னர், 1962 முதல் 1980 வரை சங்கனாச்சேரியில் உள்ள தூய பெர்ச்மன்சு மேல்நிலைப் பள்ளியில் ஆசிரியராக இருந்தார்.
# சென்னிக்கரை பிரான்சிசு தாமசு

## அரசியல்வாழ்வு

தாமசு 1956-ல் இந்தியத் தேசிய காங்கிரசின் மாணவர் பிரிவான கேரள மாணவர் சங்கத்தின் செயல்பாட்டாளராக அரசியலில் நுழைந்தார். 1964ல் கேரள காங்கிரசில் சேர்ந்தார். இவர் 1980 முதல் தொடர்ந்து 9 முறை கேரள சட்டமன்றத்திற்கு சங்கனாச்சேரி தொகுதியிலிருந்து சட்டப்பேரவை உறுப்பினராகத் தேர்ந்தெடுக்கப்பட்டார்.
தாமசு 1956ல்அரசியலில் நுழைந்தார்.1980, 1982, 1987, 1991, 1996, 2001, 2006, 2011 மற்றும்2016ஆண்டுகளில்நடைபெற்ற கேரள சட்டமன்ற தேர்தலில் காங்கிரசு கட்சி சார்பில் போட்டியிட்டு சட்டப்பேரவை உறுப்பினராகத்தேர்ந்தெடுக்கப்பட்டார். கேரள அரசாங்கத்தில் பத்திரப்பதிவு, கிராம அபிவிருத்தி அமைச்சராகவும் காதி மற்றும் குறுந்தொழில் அமைச்சராகவும்இருந்தார்.
# சென்னிக்கரை பிரான்சிசு தாமசு

## இறப்பு

தாமசு, திருவல்லா பிலிவர்சு தேவாலய மருத்துவக் கல்லூரி மருத்துவமனையில் 27 செப்டம்பர் 2020 அன்று, தனது 81 வயதில், நீண்ட கால நோய்க்குப் பிறகு இறந்தார்.
# என். ஜெயராஜ்

**என். ஜெயராஜ்** (பிறப்பு 1 சனவரி 1956)என்பவர் ஒரு கேரள அரசியல்வாதி ஆவார். இவர் 2011 முதல் தற்போதுவரை கேரள சட்டப்ரபேரவையின் கஞ்சிரப்பள்ளி தொகுதியின் சட்டமன்ற உறுப்பினராக உள்ளவர் ஆவார். .
என். ஜெயராஜ்கேரள காங்கிரஸ்கட்சியைச்சேர்ந்தவர்.
# ஏ. எம். ஆரிப்

**ஏ.ம் ஆரிஃப்** (*A. M. Ariff*) இந்தியாவைச் சேர்ந்த ஓர் அரசியல்வாதியாவார். 2019 ஆம் ஆண்டு முதல் கேரள மாநிலத்தின் ஆலப்புழா தொகுதியை நாடாளுமன்ற உறுப்பினராக இவர் பிரதிநிதித்துவப்படுத்துகிறார். இந்திய பொதுவுடமைக் கட்சியின் (மார்க்சியம்) உறுப்பினரான இவர், 2006 ஆம் ஆண்டு முதல் 2019 ஆம் ஆண்டு வரை கேரள சட்டமன்றத்தில் அரூர் தொகுதியை பிரதிநிதித்துவப்படுத்தினார். மூத்த அரசியல் தலைவர் கே.ஆர்.கௌரி அம்மாவைத் தோற்கடித்து ஆரிஃப் 2006 ஆம் ஆண்டு அரூரில் தனது முதல் வெற்றியைப் பெற்றார். 2006, 2011 மற்றும் 2016 ஆம் ஆண்டுகளில் அரூரில் இருந்து கேரள சட்டமன்றத்திற்கு 3 முறை ஆரிஃப் தேர்ந்தெடுக்கப்பட்டார். 2019 ஆம் ஆண்டு நடைபெற்ற தேர்தலில் ஆலப்புழாவில் இருந்து மக்களவைக்கு தேர்ந்தெடுக்கப்பட்டார்.  
2006 ஆம் ஆண்டு நடைபெற்ற சட்டமன்றத் தேர்தலில் அப்போதைய மாநில விவசாய அமைச்சரும் மூத்த அரசியல்வாதியுமான கே.ஆர். கௌரியம்மாவைத் தோற்கடித்தார் என்பது குறிப்பிடத்தக்க வெற்றியாகும்.
2016 ஆம் ஆண்ட்டின் கேரள சட்டப் பேரவைத் தேர்தலில், அதிக வாக்குகள் பெற்ற வேட்பாளர்கள் பட்டியலில் இவர் மூன்றாவது இடத்தைப் பிடித்தார். 2017 ஆம் ஆண்டில், கேரளா முதல் காசுமீர் சமூக அறக்கட்டளை இந்தியாவின் சிறந்த சட்டமன்ற உறுப்பினர் விருதை வழங்கியது. 17 ஆவது நாடாளுமன்றத்தில் கேரளாவில் இருந்து தேர்ந்தெடுக்கப்பட்ட பொதுவுடமைக் கட்சி உறுப்பினர் என்ற சிறப்பும் இவருக்கு உண்டு.
# ஏ. எம். ஆரிப்

## அரசியல் வாழ்க்கை

ஆரிஃப் தனது தீவிர அரசியல் வாழ்க்கையை கல்லூரி காலத்திலேயே தொடங்கினார். கல்லூரியில் ஒன்றிய இதழின் ஆசிரியராகவும், பின்னர் சங்கத்தின் தலைவராகவும் தேர்ந்தெடுக்கப்பட்டு செயல்பட்டார். தொடர்ந்து மாணவர் அமைப்பின் தலைவர், ஆலப்புழா மாவட்டச் செயலர் என பல பதவிகளை வகித்து இறுதியாக கட்சியின் மாணவர் பிரிவின் மாநிலக் குழு உறுப்பினரானார். பின்னர் இந்தியப் பொதுவுடமைக் கட்சியின் இளைஞர் பிரிவில் மாநிலக் குழு உறுப்பினரானார்.
# பி. ஆர். நடராஜன்

**பி. ஆர். நடராஜன்** (*P. R. Natarajan*)(பிறப்பு: டிசம்பர் 21, 1950) என்பவர் ஓர் இந்திய அரசியல்வாதியும், நாடாளுமன்ற உறுப்பினரும் ஆவார். இவர் 2009 மற்றும் 2019 ஆம் ஆண்டுகளில் நடந்த இந்திய மக்களவைத் தேர்தலில், கோயம்புத்தூர் தொகுதியிலிருந்து, மார்க்சிஸ்ட் கம்யூனிஸ்ட் கட்சி சார்பில் போட்டியிட்டு, இந்திய நாடாளுமன்றத்திற்குத் தேர்ந்தெடுக்கப்பட்டார்.
# பி. ஆர். நடராஜன்

## வாழ்க்கைச் சுருக்கம்

கோபிச்செட்டிப்பாளையத்தை சேர்ந்த இராமசுவாமி மற்றும் மங்களாம்பாள் தம்பதியினருக்கு 1950 டிசம்பர் 21 அன்று மகனாகப் பிறந்தார். சென்னை பச்சையப்பன் கல்லூரியில் இளங்கலை பட்டம் பெற்றார். இவர் 1981-இல் வனஜா என்பவரை திருமணம் செய்து கொண்டார். இவர் பாலக்காடு ஐயர் சமூகத்தைச் சேர்ந்தவர்.
# மெதிலீன் பாலம்

கரிம வேதியியலில் **மெதிலீன் பாலம்** (*Methylene bridge*), மெதிலீன் வெளியமைவுருவாக்கி அல்லது மீத்தேன் டையைல் தொகுதி என்பது ஏதாவது ஒரு மூலக்கூறின் பகுதியாக, -CH<sub>2</sub>- என்ற வாய்ப்பாட்டைக் கொண்டதாக, அதாவது ஒரு கார்பன் அணுவானது இரண்டு ஐதரசன் அணுக்கள் மற்றும் வேறு இரு தொகுதிகள் அல்லது அணுக்களுடன் இருஒற்றைப் பிணைப்புகளுடன் இணைந்ததாகஉள்ளது. இது பக்க இணைப்புகளற்ற அல்கேன்களின் முக்கியச் சட்டகத்தில் திரும்பத்திரும்ப வரும் அலகாக (Repeating unit) உள்ளது.  
மெதிலீன் பாலமானது ஒரு அணைவுச்சேர்மத்தில் இரண்டு உலோகங்களை இணைக்கும் (டெப்பேயின் வினைக்காரணியில் டைட்டேனியம் மற்றும் அலுமினியம் ஆகியவற்றை இணைப்பது போன்ற) இரு இணைப்புள்ள ஈந்தணைவியாகவும் செயல்படுகிறது.  
"மெதிலீன் குளோரைடு" (டைகுளோரோமீத்தேன் ) இல் உள்ளது போன்ற மெதிலீன் பாலமானது ”மெதிலீன் தொகுதி” அல்லது *மெதிலீன்*' எனப் பொதுவாக அழைக்கப்படுகிறது. இருந்த போதிலும், மெதிலீன் தொகுதி (அல்லது "மெதிலிடீன்") என்பதே தொகுதியானது மீதமுள்ள மூலக்கூறுடன் ஒரு இரட்டைப் பிணைப்பினால் இணைக்கப்பட்டிருக்கும் போது பொருத்தமானதாக இருக்கும். இத்தகைய தொகுதியின் வேதிப்பண்புகள் மெதிலீன் பாலம் எனப்படும் மெதிலீன் தொகுதியிலிருந்து தனித்த முறையில் வேறுபட்டதாக காணப்படுகின்றன.
# மெதிலீன் பாலம்

## வேதி வினைகள்

நைட்ரோ சேர்மங்கள், கார்போனைல் சேர்மங்கள், நைட்ரைல் தொகுதிகளைக் கொண்டுள்ள சேர்மங்கள் போன்ற இரண்டு வலிமையான எதிர்மின்னியைக் கவரக்கூடிய தொகுதிகளுக்கு இடையே அமைந்துள்ள மெதிலீன் பாலத்தைக் கொண்ட சேர்மங்கள் செயல்மிகு மெதிலீன் சேர்மங்கள் என அழைக்கப்படுகின்றன. இவை வலிமையான காரங்களுடன் வினைபடும் போது கரிமத் தொகுப்பு முறைகளில் அடிக்கடி பயன்படுத்தப்படும் ஈனோலேட்டுகள் அல்லது கார்பேனயனிகளை உருவாக்குகின்றன. நோவனீகல் குறுக்கம் (Knoevenagel condensation) மற்றும் மெலோனிக் எஸ்தர் தொகுப்பு ஆகியவை உதாரணங்களில் சிலவாகும்.
# மெதிலீன் பாலம்

## உதாரணங்கள்

மெதிலீன் சேர்மங்களுக்கான சில உதாரணங்கள் :
# பிரதீபா ஹரி

**பிரதீபா** ஒரு இந்திய அரசியல்வாதியும் கேரள மாநிலத்தின் ஆலப்புழா மாவட்டத்தின் காயங்குளம் சட்டமன்ற உறுப்பினரும் ஆவார். முன்னதாக இவர் ஆலப்புழா மாவட்ட ஊராட்சித் தலைவராக 2010 ஆம் ஆண்டு முதல் 2015 ஆம் ஆண்டு வரை பணியாற்றியுள்ளார். இவர் 2005–2010 வரை உள்ள காலகட்டத்தில் தகழி கிராம ஊராட்சியின் தலைவராகவும் இருந்துள்ளார்.
# பிரதீபா ஹரி

## தனிநபர் விவரங்கள்

இவர் ஆலப்புழா மாவட்டத்தில் தகழி கிராமத்தில் வி. கே. புருசோத்தமன் மற்றும் ஜே. உமையம்மா ஆகியோருக்கு 1977 ஆம் ஆண்டு மே 10 ஆம் நாள் மகளாகப் பிறந்தார். இவர் சட்டத்துறையில் பட்டப்படிப்பை முடித்துள்ளார்.
# பிரதீபா ஹரி

## அரசியல் வாழ்க்கை

இவர் 2000-2005 ஆம் ஆண்டு வரை தகழி கிராம ஊராட்சியின் தலைவராகத் தேர்ந்தெடுக்கப்பட்டார். இவர் 2010 ஆம் ஆண்டு முதல் 2015 ஆம் ஆண்டு வரை ஆலப்புழா மாவட்ட ஊராட்சியின் தலைவராகவும் இருந்தார். இவர் கேரள சட்டமன்றத் தொகுதியின் 14ஆவது மற்றும் 15-ஆவது சட்டமன்றங்களுக்கு காயங்குளம் சட்டமன்றத் தொகதியிலிருந்து தேர்ந்தெடுக்கப்பட்டார்.
**கேரள சட்டமன்றத் தேர்தல்**  
| 2016 | காயங்குளம் | வழக்குரைஞர் எம் லிஜு (இ. தே. கா) | 11857 | வெற்றி |  |
| --- | --- | --- | --- | --- | --- |
| 2021 | காயங்குளம் | அரிதா பாபு (இ. தே. கா) | 6298 | வெற்றி | } |
# பி. ஆயிசா பொட்டி

**பி. ஆயிசா பொட்டி** (*P. Aisha Potty*) ஓர் இந்திய அரசியல்வாதியாவார். 2006 ஆம் ஆண்டு முதல் கேரள மாநிலத்தின் கொட்டாரக்கரை தொகுதியின் முன்னாள் சட்டமன்ற உறுப்பினரும் ஆவார். என். வாசுதேவன் பொட்டி மற்றும் என்.யே. பார்வதி அந்தர்சனம் ஆகியோருக்கு இவர் மகளாகப் பிறந்தார். சட்டப் பாடத்தில் முதுகலைப் பட்டம் பெற்றிருந்தார். ஆயிசா பொட்டி அகில இந்திய வழக்கறிஞர்கள் சங்க தேசிய மன்றத்தில் உறுப்பினராகவும் இருந்தார். மாநில மகளிர் துணைக் குழுவின் குழுத்தலைவராகவும் ஆயிசா பணியாற்றினார். 2016 ஆம் ஆண்டு நடைபெற்ற சட்டமன்றத் தேர்தலில் 42,000 வாக்குகளுக்கு மேல் பெரும்பான்மையுடன் இவர் வெற்றி பெற்றார்.
# ஜெயசிங் தியாகராஜ் நாட்டர்ஜி

**ஜெயசிங் தியாகராஜ் நாட்டர்ஜி** (பிறப்பு: ஏப்ரல் 15, 1953) ஓர் இந்திய வழக்கறிஞரும் மற்றும் அரசியல்வாதியும் ஆவார். இவர் அனைத்திந்தியஅண்ணா திராவிட முன்னேற்றக் கழகத்தை சேர்ந்தவர். இவர் தூத்துக்குடி தொகுதியின் நாடாளுமன்ற உறுப்பினராக உள்ளார்.  
இவர் ஏப்ரல் 15, 1953 ஆம் ஆண்டு திருநெல்வேலி மாவட்டத்தில் உள்ள ஜாக்கோபுரம் என்னும் கிராமத்தில் பிறந்தார். 1984 ஆம் ஆண்டு அதிமுக கட்சியில் சேர்ந்தார். இவர் அ.தி.மு.க.வின் வழக்கறிஞா் பிாிவு செயலாளராக இருந்தார். இவர் தென்னிந்தியாவின் திருச்சபை தூத்துக்குடி-நாசரேத் திருமண்டலத்தின் நிர்வாகக் குழு உறுப்பினர் ஆவார்.  
2014 ஆம் ஆண்டு மக்களவைத் தேர்தலில் தூத்துக்குடி தொகுதியில் இருந்து தேர்ந்தெடுக்கப்பட்டார்.
# மதுசூதன் குப்தா

**மதுசூதன் குப்தா** (*Pandit Madhusudan Gupta*, 1800 &ndash; 15 நவம்பர் 1856) என்பவர் ஒரு இந்திய மருத்துவர் மற்றும் மனித உடலை பிணக்கூறாய்வு செய்வதற்குப் பயிற்சி பெற்ற முதல் இந்திய மருத்துவர். கொல்கத்தாவில் மருத்துவக் கல்லூரி நிறுவப்பட்டபோது, குப்தா பெரிய அளவில் நிலவிய சமூகத் தடைகளை உடைத்து மனித சடலத்தை கூறாய்வு செய்ய முன்வந்தார். 1836 அக்டோபர் 28 அன்று குப்தா பிணக் கூறாய்வு செய்த முதல் இந்தியர் என்ற சிறப்பைப் பெற்றார். இவரின் இந்தப் பணிக்கு ராஜ் கிருஷ்ணா டீ, உமாச்சரன் செட், துவாரகாநாத் கூப்து, மற்றும் மருத்துவ கல்லூரி மாணவர்கள் நபீன் சந்திர மித்ரா ஆகியோர் உதவினர். இவருடைய அந்தச் சாதனையைப் பாராட்டி, அன்றைய பிரித்தானியக் கிழக்கிந்திய கம்பெனி நிர்வாகம் வில்லியம் கோட்டையில் வானை நோக்கி 50 குண்டுகள் முழங்கி கவுரவித்தது. பழம்பெரும் இந்திய மருத்துவரான சுஸ்ருதர் போன்றோர், மனித உடலைப் பற்றிய அறிவைப் பெறுவதற்காக மனிதப் பிணங்களை கூறாய்வு செய்திருக்கிறார்கள் என்பது குறிப்பிடத்தக்கது. எனினும், மருத்துவர் மதுசூதன் குப்தா நவீன மேற்கத்திய மருத்துவராக அதைச் செய்த முதல் இந்தியராக இருந்தார்.
# மதுசூதன் குப்தா

## முன் வாழ்க்கை

குப்தா ஒரு வைத்திய குடும்பத்திலிருந்து வந்தவர், அவர்களின் குடும்பமானது பாரம்பரியமாக ஆயுர்வேத மருத்துவக் குடும்பமாகும். இவர் 1800 ஆம் ஆண்டில் பைத்தியபாத்தி என்ற இடத்தில் பிறந்தார் இவருக்கு பலராம் குப்தா என்ற பெயர்வைக்கப்பட்டது. இவர் தன் பள்ளிப்படிப்பை முடித்தபின்னர், சமசுகிருதக் கல்லூரியில் சேர்ந்தார்.
# மதுசூதன் குப்தா

## வாழ்க்கை

1830 இல், அவர் சமஸ்கிருத கல்லூரியில் பேராசிரியராக நியமிக்கப்பட்டார்.  
1835 இல், மருத்துவக் கல்லூரி அமைக்கப்பட்டது. இந்த மருத்துவக் கல்லூரியில் குப்தா துணை ஆசிரியராக இணைந்தார். 1840 ஆம் ஆண்டில் அவர் மாணவர்களுடன் சேர்ந்து மேற்கத்திய மருத்துவத்தைப் படித்தார்.  
கல்கத்தா மருத்துவக் கல்லூரி மருத்துவமனையின் வரலாற்றில் குப்தா முக்கியப் பங்களிப்பு செய்தார். மருத்துவ கல்லூரியின் துவக்கக் காலத்தின்போது, இந்திய மாணவர்கள் மேற்கத்திய மருத்துவத்தைக் கற்கத் தயங்கினர் காரணம் இறந்த உடலைத் தொட்டு அறுத்து கற்கவேண்டி இருப்பதால், அது அவரகளுக்கு அதிருப்தியையும், மனத்தடையையும் ஏற்படுத்தியது மேலும் அக்காலக்கட்டத்தில் ஆயுர்வேத மற்றும் யுனானி மருந்துவம் பிரபலமாக இருந்ததும் ஒரு காரணமாகும், அந்த நேரத்தில், சமஸ்கிருத அறிஞராகவும், ஆயுர்வேத மருத்துவருமான குப்தா மேறகத்திய மருத்துவத்தைக் கற்கவந்து, இறந்த உடலைக் கையாண்டது, மக்களிடையே மாற்றத்தை உருவாக்கியது. அதன் பிறகு பலர் கல்கத்தா மருத்துவக் கல்லூரியில் கல்வி கற்க வந்ததனர். பிரித்தானிய அரசாங்கம் அவருக்கு 50 துப்பாக்கி குண்டு மரியாதையை வழங்கியது. 50 துப்பாக்கி குண்டுகளை வெடித்து மரியாதை செய்தார்கள் என்பதற்கான வாய்ப்பு இல்லை என்ற கருத்தும் உள்ளது.
# மதுசூதன் குப்தா

## எழுதிய நூல்கள்

- *அனடாமி அர்தட் ஷரீர் வித்யா* என்ற நூல் வங்கமொழியில்
- லண்டன் பார்மகோபியா’ எனும் நூலை வங்க மொழியில் மொழிபெயர்த்தார்
- அனாட்டமிஸ்ட்ஸ் வதி மேகம்’ எனும் மருத்துவ நூலை வடமொழியில் மொழிபெயர்த்தார்
# ராஜூ ஆபிரகாம்

**ராஜூ ஆபிரகாம்** (பிறப்பு 1 சனவரி 1961)என்பவர் இந்திய அரசியல்வாதி. இவர் கேரள சட்டப்ரபேரவையின் இரண்ணி தொகுதியின் உறுப்பினர்.இவர்மார்க்சிஸ்ட் இந்திய கம்யூனிஸ்ட் கட்சி<nowiki/>யைச்சேர்ந்தவர்.
1996, 2001, 2006, 2011 மற்றும் 2016 ஆண்டுகளின் தேர்தல்களில் இரண்ணி தொகுதியில்தேர்ந்தெடுக்கப்பட்டார்.
# ராஜூ ஆபிரகாம்

## அரசியல்வாழ்வு

மாணவர்இயக்கம்வழியாகஅரசியலுக்குள்நுழைந்தார்.அதன்பிறகுபடிப்படியாகபல்வேறுபதவிகளுக்குஉயர்ந்தார்.
# ஆர்த்தோ- சைலீன்

**ஆர்த்தோ-சைலீன்** *(o-Xylene)* என்பது C<sub>6</sub>H<sub>4</sub>(CH3)<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒர் அரோமாட்டிக் ஐதரோகார்பன் ஆகும். பென்சீன் அரோமேடிக் வளையத்தில் இரண்டு மெத்தில் தொகுதிகள் அடுத்தடுத்த கார்பன் அணுக்களில் ஆர்த்தோ நிலையில் பதிலீடு செய்யப்பட்டுள்ளன. மெட்டா-சைலீன், பாரா-சைலீன் ஆகியனவற்றின் கட்டமைப்பு மாற்றியனாக இது கருதப்படுகிறது. இவற்றின் கலவை பொதுவாக சைலீன் அல்லது சைலீன்கள் என்றழைக்கப்படுகின்றன. ஆர்த்தோ- சைலீன் நிறமற்றும் இலேசான எண்ணெய்ப் பசையுடனும் தீப்பற்றி எரியக்கூடிய திண்மமாகவும் காணப்படுகிறது .
# ஆர்த்தோ- சைலீன்

## தயாரிப்பு

பெட்ரோலியத்தில் ஓர் எடை சதவீதம் அளவுக்கு சைலீன்கள் உள்ளன. பெரும்பாலும் ஆர்த்தோ-சைலீன் பெட்ரோலியத்தை சிதைத்தே தயாரிக்கப்படுகிறது. சைலீன் மாற்றியன்கள் உள்ளிட்ட பல அரோமாட்டிக் சேர்மங்கள் இதிலிருந்து கிடைக்கின்றன. மெட்டா-சைலீனை ஆர்த்தோ-சைலீனாக மாற்ற முடியும். 2000 ஆம் ஆண்டில் மட்டும் 500,000 டன் சைலீன்கள் நிகரமாக உற்பத்தி செய்யப்பட்டுள்ளன.
# ஆர்த்தோ- சைலீன்

## பயன்

பல வேதிப்பொருள்கள், மருந்துகள் தயாரிக்க உதவும் முன்னோடிச் சேர்மமான தாலிக் நீரிலி உற்பத்தியில் ஆர்த்தோ-சைலீன் பெருமளவு பயன்படுகிறது .
# ஆர்த்தோ- சைலீன்

## நச்சுத்தன்மை

சைலின்கள் நச்சுத்தன்மை கொண்டவை அல்ல, எடுத்துக்காட்டாக இவற்றின் உயிர் கொல்லும் அளவு எலிகளுக்கு வாய்வழியாக கொடுக்கும் அளவு 4300 மி.கி / கிலோ,கிராம் ஆகும். விலங்கு மற்றும் சைலீன் மாற்றியன்களுக்கு ஏற்ப இந்த அளவு மாறுபடும். சைலீன்கள் போதைப் பொருள் விளைவுகளில் பங்குபெறுகின்றன.
# எஸ். ஆர். ஜெயதுரை

**எஸ். ஆர். ஜெயதுரை** (பிறப்பு: 1969 மார்ச் 19) என்பவர் ஒரு தமிழக அரசியல்வாதி ஆவார். இவர் திராவிட முன்னேற்ற கழகத்தைச் சேர்ந்தவர். இவர் தூத்துக்குடி நாடாளுமன்றத் தொகுதியின் நாடாளுமன்ற உறுப்பினராக இருந்தார்.  
ஜெயதுரை 1969 ஆம் ஆண்டில் தூத்துக்குடியில் உள்ள கீழ்பிடாகை கஸ்பா மொட்டச்சிகுடியிருப்பு கிராமத்தில் பிறந்தார். இளங்கலை அறிவியல் (பி. எஸ். சி) பட்டதாரியான இவர், போப்ஸ் கல்லூரியின் முன்னாள் மாணவர் ஆவார். 1999இல் திருமணம் செய்துகொண்ட இவருக்கு ஐந்து மகள்கள் உள்ளனர். தற்போது சென்னையில் வசிக்கிறார்கள்.
# ஜி. எஸ். ஜெயலால்

**ஜி. எஸ். ஜெயலால்** (*G. S. Jayalal*) ஒரு அரசியல் ஆர்வலர் மற்றும் கேரளாவில் உள்ள சாத்தன்னூர் சட்டமன்றத் தொகுதியின் சட்டமன்ற உறுப்பினரும் ஆவார். தற்போது இந்தியப் பொதுவுடைமைக் கட்சியின் மாநிலங்களவை உறுப்பினராக உள்ளார். 2016 கேரள சட்டமன்றத் தேர்தலில் ஜி. எஸ். ஜெயலால் 67606 வாக்குகள் பெற்றார். 2011-ஆம் ஆண்டில், அவர் சாத்தனூர் தொகுதியில் இருந்து சட்டமன்றத்திற்கும் தேர்ந்தெடுக்கப்பட்டார். இவர் கேரள 13ம் சட்டப்ரபேரவைக்கு சாத்தன்னூர் தொகுதியிலிருந்து தேர்ந்தெடுக்கப்பட்ட உறுப்பினர் ஆவார்.
# ஜி. எஸ். ஜெயலால்

## சட்டசபைத் தேர்தல் வேட்பாளர் வரலாறு

| 2011 | சாத்தன்னூர் | பிந்து கிருட்டிணா (இ. தே. கா) | வெற்றி | 12,589 |  |
| --- | --- | --- | --- | --- | --- |
| 2016 | சாத்தன்னூர் | பி. பி. கோபாகுமார் (பா. ஜ. க) | வெற்றி | 34,407 |  |
| 2021 | சாத்தன்னூர் | பி. பி. கோபாகுமார் (பா. ஜ. க) | வெற்றி | 17,206 | } |
# பி. சத்யன்

**பி. சத்யன்** (*B. Satyan*) இந்தியாவைச் சேர்ந்த ஓர் அரசியல்வாதியாவார். கேரள மாநிலத்தின் அட்டிங்கல் தொகுதியில் போட்டியிட்டு வென்று 13 ஆவது சட்டப்பேரவையில் சட்டமன்ற உறுப்பினராகப் பணிபுரிந்தார். இந்திய பொதுவுடமைக் கட்சியின் மார்க்சிய பிரிவைச் சேர்ந்த இவர் அக்க்ட்சியின் தலைவராகவும் இருந்தார். மாணவர் இயக்கத்தின் மூலம் அரசியலுக்கு வந்தார். திருவனந்தபுரம் பல்கலைக்கழக கல்லூரித் தலைவராகவும், கேரளப் பல்கலைக்கழக ஆட்சிக்குழுவில் உறுப்பினராகவும் பணியாற்றியுள்ளார். திருவாடானை மாவட்ட பஞ்சாயத்து தலைவராகவும், திருவனந்தபுரம் மாநகராட்சி கவுன்சிலராகவும் பணியாற்றியுள்ளார். 2011 மற்றும் 2016 ஆம் ஆண்டுகளில் அட்டிங்கல் தொகுதியில் இருந்து கேரள சட்டசபைக்கு போட்டியிட்டு வெற்றி பெற்றார்.  
சத்யனின் தந்தை பெயர் பாசுகரன் ஆகும். தாயார் பெயர் தங்கம்மா. இவருக்கு லீனா தாமசு என்ற மனைவியும் ஒரு மகனும் ஒரு மகளும் உள்ளனர்.
# எம். கிருஷ்ணசாமி

**எம். கிருஷ்ணசாமி ** என்பவர் ஒரு இந்திய அரசியல்வாதி ஆவார். இவர் இந்திய நாடாளுமன்ற ஆரணி மக்களவைத்தொகுதியின் முன்னாள் உறுப்பினர் ஆவார்.அவர் இந்திய தேசிய காங்கிரஸ் கட்சியைச் சேர்ந்தவர். இவர் தமிழ்நாடு காங்கிரசு கமிட்டியின் தலைவராக 2006 முதல் 2008 வரை இருந்துள்ளார்.
# எம். கிருஷ்ணசாமி

## குடும்பம்

கிருஷ்ணசாமிக்கு எம். கே. விஷ்ணு பிரசாத் என்ற மகனும், சௌமியா அன்புமணி என்ற மகளும் உள்ளனர்.
# கே. அசோக் குமார்

**கே அசோக் குமார்** (பிறப்பு: செப்டம்பர் 27, 1953) என்பவர் ஒரு இந்திய அரசியல்வாதியும், தமிழகத்திலிருந்து தேர்ந்தெடுக்கப்பட்ட நாடாளுமன்ற உறுப்பினரும் ஆவார். இவர் அனைத்திந்திய அண்ணா திராவிட முன்னேற்ற கழக வேட்பாளராக கிருட்டிணகிரி தொகுதியில் இருந்து தேர்ந்தெடுக்கப்பட்டார்.  
இவர் கிருட்டிணகிரி மாவட்ட ஊராட்சிக் குழு தலைவராக இருந்தார்.
# வே. சசி

**வே. சசி** (ஆங்கிலம்: *V. Sasi*; மலையாளம்: വി. ശശി) என்பவர் 13வது கேரள சட்டமன்றம் மற்றும் 14வது கேரள சட்டமன்ற உறுப்பினராக இருந்த இந்திய அரசியல்வாதி ஆவார். இவர் 2016 முதல் 2021 வரை கேரள சட்டப்பேரவையின் துணை சபாநாயகராக இருந்தார். இவர் இந்தியப் பொதுவுடைமைக் கட்சியை சேர்ந்தவர். இவர் சிறயின்கீழ் சட்டமன்றத் தொகுதியிலிருந்து சட்டமன்ற உறுப்பினராகத் தேர்ந்தெடுக்கப்பட்டார்.
# வே. சசி

## தனிப்பட்ட வாழ்க்கை

ஏ. வேலு மற்றும் கே.சாரதா தம்பதியருக்கு மகனாக, சசி 1950 மே 12 அன்று பிறந்தார். பொறியியல் துறையில் இளநிலைப் பட்டம் பெற்றவர். இவருக்கு சுமா என்ற பெண்ணுடன் திருமணமாகி 2 குழந்தைகள் உள்ளனர்.
# இஸ்மாயில் அல்-அர்மோவுடி

**இஸ்மாயில் நிஸல் அல்-அர்மூட்டீ** (إسماعيل نزال العرموطي, Ismail Nazzal al-Armouti) ஓர் ஜோர்டானிய நாட்டு அரசியல்வாதி. இவர் பல அரசுகளில் அமைச்சராக இருந்து மக்களுக்காகப் பணியாற்றியுள்ளார். அவற்றில் குறிப்பாக 1976-ஆம் ஆண்டில் அமைச்சராக மக்கள் பணியாற்றிய ஊரக மற்றும் கிராம நிர்வாகத் துறையும் உள்ளடங்கும். இவர் 2013-ஆம் ஆண்டில் சனவரி மாதம் 23 ஆம் நாளன்று இயற்கை எய்தினார்.
# மா. சந்திரகாசி

**மா. சந்திரகாசி** (*M. Chandrakasi*)(பிறப்பு: 4 சனவரி, 1969) என்பவர் இந்திய அரசியல்வாதியும் தமிழ்நாட்டிலிருந்து தேர்ந்தெடுக்கப்பட்ட தற்போதைய நாடாளுமன்ற உறுப்பினரும் ஆவார். இவர் 2014 ஆம் ஆண்டு நடந்த நாடாளுமன்றத் தேர்தலில், அண்ணா திராவிட முன்னேற்ற கழக வேட்பாளராக சிதம்பரம் தொகுதியில் இருந்து நாடாளுமன்றத்திற்குத் தேர்ந்தெடுக்கப்பட்டார்.
# சு. இராசேந்திரன்

**சு. இராசேந்திரன்** (*S. Rajendran*, சூன் 1, 1956 - பிப்ரவரி 24, 2019) ஓர் இந்திய அரசியல்வாதியும், தமிழகத்திலிருந்து தேர்ந்தெடுக்கப்பட்ட நாடாளுமன்ற உறுப்பினரும் ஆவார். இவர் 2014 தேர்தலில், அனைத்திந்திய அண்ணா திராவிட முன்னேற்றக் கழக வேட்பாளராக, விழுப்புரம் தொகுதியிலிருந்து, இந்திய நாடாளுமன்றத்திற்குத் தேர்ந்தெடுக்கப்பட்டார்.  
இவர் பெப்ரவரி 24, 2019 ஆம் ஆண்டு காலை 6.30 மணிக்கு நடைபெற்ற சாலை விபத்தில் மரணமடைந்தார்.
# புனித வனத்து அந்தோணியார் திருத்தலம் நல்லமநாயக்கன்பட்டி
**கற்றுக்கொள்ளவேண்டிய பாடம்**  
தூய வனத்து அந்தோனியாரின் விழாவைக் கொண்டாடும் நாம், இவருடைய வாழ்விலிருந்து என்ன பாடத்தைக் கற்றுக்கொள்ளலாம் என சிந்தித்துப் பார்த்து நிறைவு செய்வோம்.  
பணமல்ல, பரமன் இயேசுவே நமக்கு நிம்மதியை, நிலைவாழ்க்கைத் தருவார்  
தூய வனத்து அந்தோனியாரின் வாழ்க்கையை ஆழ்ந்து வாசிக்கின்றபோது பணமல்ல, பரமன் இயேசுவே ஒருவருக்கு நிலைவாழ்வைத் தருவார் என்ற உண்மையை உணர்ந்து வாழ்ந்தார் என்று சொன்னால் அது மிகையாது. அவர் ஒப்பற்ற செல்வமாகிய இயேசுவுக்காக எல்லாவற்றையும் இழந்தார், மிகவும் எளிய வாழ்க்கை வாழ்ந்துவந்தார். கிறிஸ்தவர்களாகிய நாம் யாருக்கு? எதற்கு? முக்கியத்துவம் தந்து வாழ்கிறோம் என்று ஆழமாக சிந்தித்துப் பார்க்கவேண்டும்.  
பாப் இசை உலகில் மிகவும் பிரபலமானவர் ஜிம் ரீவ்ஸ் (Jim Reeves) என்பவர். அவர் சொல்லக்கூடிய செய்தி, "ஒருவருக்கு வேண்டிய மட்டும் பணம், பொருள், செல்வம், புகழ் எல்லாவற்றையும் கொடுக்கவேண்டும். அப்போது அவர் உணர்ந்து கொள்வார், இவையெல்லாம் ஒருவருக்கு நிம்மதியைத் தராது என்று. இக்கூற்றிற்கு இவருடைய வாழ்க்கையே மிகப்பெரிய சான்றாக இருக்கின்றது.  
ஜிம் ரீவ்ஸ் பாப் இசை உலகில் மிகவும் பிரபலமாக இருந்ததால், இவருக்கு ஏராளமான பணமும், பொருளும், புகழும் வந்து குவிந்தன. தொடக்கத்தில் இவற்றால் மிகவும் மகிழ்ச்சியடைந்த ஜிம் ரீவ்ஸ், போகப் போக இவற்றால் தனக்கு நிம்மதி இல்லை என்ற உண்மையை உணர்ந்தார். ஒருகட்டத்தில் வாழ்க்கையை வெறுத்துப்போன இவர், தற்கொலை செய்துகொள்ளத் துணிந்தார். அப்போதுதான் இவருடைய நண்பர் இவரைச் சந்தித்து, "இந்தப் புத்தகத்தை வாசி" என்று சொல்லி விவிலியத்தை வாசிக்கக் கொடுத்தார். அவர் விவிலியத்தைப் படித்தபிறகுதான், "இந்த உலகத்தில் இருக்கும் ஒருவருக்கு பணமோ, பொருளோ, செல்வமோ, புகழோ எதுவும் நிம்மதியைத் தரப்போவதில்லை, இறைவன் ஒருவரால் மட்டுமே ஒருவருக்கு நிம்மதியைத் தர முடியும் என உண்மையை உணர்ந்தார்.  
"தூய வனத்து அந்தோனியாரும் கூட பணமில்ல, இறைவன் ஒருவரால் மட்டுமே தனக்கு நிம்மதியைத்தர முடியும் என்பதை உணர்ந்தார். அதனால்தான் அவர், "இவ்வுலக வாழ்வு நிலையற்றது, மேலுலக வாழ்க்கைப் பற்றி தியானிப்பது அதிக பயன்தருவது என்று அடிக்கடி சொல்லி வந்தார். அதன்படி வாழ்ந்தார். அவருடைய விழாவைக் கொண்டாடும் நாமும் இறைவன் ஒருவரே நமக்கு நிலை வாழ்வினைத் தரமுடியும் என்ற உண்மையை உணர்ந்து வாழ்வோம்.  
**ஜெப தவ வாழ்வு**  
தூய வனத்து அந்தோனியார் ஜெபத்திற்கும் தவவாழ்விற்கு அதிக முக்கியத்துவம் கொடுத்து வாழ்ந்தார் என்று சொன்னால் அது மிகையாது. அவர் தன்னுடைய வாழ்வின் பெரும்பகுதியை ஜெப, தவவாழ்விலே செலவழித்தார்.